La cúpula ta formada nel interior con cinco files de casetones, qu'escayen en tamañu escontra'l centru, onde ta furada por un óculo de 9 m de diámetru. Dicha ventana circular permanez abierta, y polla entra la lluz; El óculo taba arrodiáu por una cornisa de bronce afitada a la cúpula na última fila de casetones. Les oquedades na fábrica suxuren que tanto los casetones como l'espaciu entemediu taben forraos de bronce.